b'\n_START_ARTICLE_\nKatoli\xc5\xa1ka enciklopedija\n_START_SECTION_\nOpis\n_START_PARAGRAPH_\nTo je enciklopedija v angle\xc5\xa1\xc4\x8dini, izdana v ZDA. Prvi zvezek je iz\xc5\xa1el marca 1907, zadnji pa 1912; temu je sledil zvezek s kazalom 1914 in drugi dopolnilni zvezki. Delo ima namen, da \xc2\xbbpodaja bralcem polno in zanesljivo poro\xc4\x8dilo o celotnem podro\xc4\x8dju katoli\xc5\xa1kega svetovnega nazora, delovanja in u\xc4\x8denja\xc2\xab. _NEWLINE_Katoli\xc5\xa1ko enciklopedijo je zalo\xc5\xbeila zalo\xc5\xbeni\xc5\xa1ka hi\xc5\xa1a Robert Appleton Company, zalo\xc5\xbeba, ki je bila osnovana v New Yorku februarja 1905, da bi pripravila vse, kar je bilo potrebno za izdajanje enciklopedije. Peterica \xc4\x8dlanov zalo\xc5\xbeni\xc5\xa1kega sveta so bili tudi ravnatelji dru\xc5\xbebe. 1912 je dru\xc5\xbeba menjala ime v The Encyclopedia Press in je bila njena edina naloga izdajanje enciklopedije.'